นายกรัฐมนตรี ประชุม ครม.ผ่านระบบวิดีโอคอนเฟอเรนซ์ครั้งแรก พิจารณามาตรการป้องกันการแพร่ระบาดเชื้อไวรัสโควิด-19 และการช่วยเหลือผู้ได้รับผลกระทบ
นายกรัฐมนตรี ประชุม ครม.ผ่านระบบวิดีโอคอนเฟอเรนซ์ครั้งแรก พิจารณามาตรการป้องกันการแพร่ระบาดเชื้อไวรัสโควิด-19 และการช่วยเหลือผู้ได้รับผลกระทบพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานการประชุมคณะรัฐมนตรีตามปกติ ซึ่งวันนี้จะเป็นครั้งแรกของการประชุมทางไกลผ่านวิดีโอคอนเฟอเรนซ์ เพื่อป้องกันการแพร่เชื้อไวรัสโควิด-19 โดยใช้ห้องประชุม 301 ตึกบัญชาการ 1 ทำเนียบรัฐบาล แทนห้องประชุม 501 ชั้น 5 โดยจะมีเพียงนายกรัฐมนตรี รองนายกนายกรัฐมนตรี ได้แก่ พลเอก ประวิตร วงษ์สุวรรณ  นายสมคิด จาตุศรีพิทักษ์ นายวิษณุ เครืองาม นายเทวัญ ลิปตพัลลภ รัฐมนตรีประจำสำนักนายกรัฐมนตรี พร้อมเลขาธิการนายกรัฐมนตรี เลขาธิการคณะรัฐมนตรี เลขาธิการกฤษฎีกา ผู้อำนวยการสำนักงบประมาณ เลขาธิการสำนักงานคณะกรรมการพัฒนาเศรษฐกิจและสังคมแห่งชาติ และเจ้าหน้าที่ที่เกี่ยวข้องส่วนนายจุรินทร์ ลักษณวิศิษฎ์ รองนายกรัฐมนตรีและรัฐมนตรีว่าการกระทรวงพาณิชย์ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข และรัฐมนตรีกระทรวงอื่นๆ จะประชุมผ่านวิดีโอคอนเฟอเรนซ์ที่กระทรวงสำหรับวาระการประชุมที่น่าสนใจ นั้น คาดว่า จะมีการพิจารณามาตรการป้องกันการแพร่ระบาดเชื้อไวรัสโควิด-19 ในประเทศไทย โดยเฉพาะมาตรการช่วยเหลือภาคประชาชนชุดที่ 2 เข้าสู่การประชุมคณะรัฐมนตรี (ครม.) เพื่ออนุมัติการช่วยเหลือผู้ที่ได้รับผลกระทบ